Для мяне асабіста украінская мова — гэта мова маёй сям’і. На ёй я размаўляю з маці, з татам, у вёсцы. Беларуская мова для мяне — мова маёй дзяржавы, мова паўсядзеннага жыцця. На рускай мове я не думаю, і таму — вельмі цяжка размаўляю, калі раптам узнікае патрэба. Беларуская мова для мяне — мова афіцыйная, працоўная, паўсядзенная, таму ментавіта на ёй я разважаю аб розным быце, і хатнім, і працоўным, і нават творчым. Украінская — больш інтымная, сямейная. Украінская і беларуская мовы — самыя блізкія мовы з усіх сусветных моўных дуэтаў. Што тычыцца кніжкі… Не ведаю. Будзе пісацца — пабачым, што пойдзе па-беларуску, што — по-украінскі.